En 26-årig mand taget på fersk gerning, mens han tappede diesel fra en lastbil.

En gammel kendig af politiet blev taget på fersk gerning klokken 23.15 i aftes, mens han var i færd med at lænse en lastbil for dieselolie på transportcenteret ved Vangen syd for Frederikshavn. Den 26-årige mand havde allerede fyldt en 60 litersdunk med diesel og havde to mere klar, da han blev anholdt, oplyser vagtchef Åge Pedersen, Nordjyllands Politi.